
                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 16ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 159/2024
Στην Λευκάδα σήμερα  στις 29 του μηνός Απριλίου  του έτους  2024,  ημέρα  Μ. Δευτέρα  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 8659/25.4.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Μαργέλη Μαρία (αναπλ.)

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε κατά την συζήτηση του 6ου θέματος της Η.Δ. και αποχώρησε πριν την συζήτηση του 7ου θέματος της Η.Δ.
Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.
Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο. 

Τέθηκαν για συζήτηση δύο (2) θέματα Εκτός Ημερήσιας Διάταξης.
ΘΕΜΑ 1ο Εκτός Ημερήσιας Διάταξης: Απόφαση Δ.Ε. περί αποδοχής επιχορήγησης του Δ.Λευκάδας (Ν. Λευκάδος) από το Πρόγραμμα ΦΙΛΟΔΗΜΟΣ ΙΙ για την πράξη «Επέκταση δικτύου ΦΟΠ από τη δημοτική οδό Πλατυστόμων-Περιγιαλίου προς την περιοχή Ραυτόπουλα της κοινότητας Πλατυστόμων Δήμου Λευκάδας» 

Εισηγητής:  Γεράσιμος Αρματάς, Αντιδήμαρχος

Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα περί αποδοχής επιχορήγησης του Δ.Λευκάδας (Ν. Λευκάδος) από το Πρόγραμμα ΦΙΛΟΔΗΜΟΣ ΙΙ για την πράξη «Επέκταση δικτύου ΦΟΠ από τη δημοτική οδό Πλατυστόμων-Περιγιαλίου προς την περιοχή Ραυτόπουλα της κοινότητας Πλατυστόμων Δήμου Λευκάδας». 

Η Δ.Ε. αφού έλαβε υπόψη της

· την εισήγηση του αντιπροέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
·  την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος περί αποδοχής επιχορήγησης του Δ. Λευκάδας (Ν.Λ ευκάδος) από το Πρόγραμμα ΦΙΛΟΔΗΜΟΣ ΙΙ για την πράξη «Επέκταση δικτύου ΦΟΠ από τη δημοτική οδό Πλατυστόμων-Περιγιαλίου προς την περιοχή Ραυτόπουλα της κοινότητας Πλατυστόμων Δήμου Λευκάδας». 

Στη συνέχεια, ο Αντιπρόεδρος της Δ.Ε. κ. Σπυρίδων Βεργίνης,  έδωσε τον λόγο στον Αντιδήμαρχο κ. Γεράσιμο Αρματά, ο οποίος εισηγούμενος το θέμα, έθεσε υπόψη των μελών της Επιτροπής τα εξής:
«Σύμφωνα με τις διατάξεις της παρ.1(η) του άρθρου 72 του Ν.3852/10 η Οικονομική Επιτροπή: «η) Αποφασίζει για την υποβολή προτάσεων εκ μέρους του Δήμου για τη χρηματοδότηση ή επιχορήγηση δράσεων, προγραμμάτων και αντίστοιχων έργων από εθνικούς πόρους, πόρους της Ευρωπαϊκής Ένωσης ή οποιουδήποτε άλλου φορέα και αποφασίζει, όπου απαιτείται, για την αποδοχή χρηματοδότησης ή επιδότησης ή επιχορήγησης πράξεων που εντάσσονται στα πάσης φύσεως αναπτυξιακά προγράμματα ή προγράμματα επιχορήγησης.»,
Σύμφωνα με το άρθρο 26 του ν.5056/23 (ΦΕΚ 163/06.10.2023 τεύχος Α’): "1.Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8. Σε δήμους με πληθυσμό κάτω των δέκα χιλιάδων (10.000) κατοίκων, στους οποίους οι αρμοδιότητες της επιτροπής ποιότητας ζωής ασκούνται από το δημοτικό συμβούλιο, από την αυτοδιοικητική περίοδο που άρχεται την 1η.1.2024, ασκούνται από τη δημοτική επιτροπή»

Σύμφωνα με την αρθρ. 6 παρ. της με αριθμ. 22.8.2020 Π.Ν.Π. (Α' 161) όπως κυρώθηκε με το άρθρο 2 του Ν.4722/20 (ΦΕΚ 177 Α/15-9-2020) , το οποίο τροποποιήθηκε με την παρ. 2 του  άρθρ. 41 του ν. 4735/20 (ΦΕΚ-197 Α/12-10-20) «Αποδοχές πάσης φύσεως χρηματοδοτήσεων, επιχορηγήσεων, συμπεριλαμβανομένων κατανομών Κεντρικών Αυτοτελών Πόρων, επιδοτήσεων, δωρεών προς τους Οργανισμούς Τοπικής Αυτοδιοίκησης (ΟΤΑ) α' και β' βαθμού, καθώς και αποφάσεων ένταξης πράξεών τους σε αναπτυξιακά προγράμματα, διενεργούνται με απόφαση της οικείας Οικονομικής Επιτροπής εντός δέκα (10) ημερών από τη λήψη της σχετικής απόφασης χρηματοδότησης, επιχορήγησης, επιδότησης, δωρεάς ή ένταξης. Αναμορφώσεις προϋπολογισμού των ΟΤΑ, οι οποίες ανακύπτουν ύστερα από τις κατά το προηγούμενο εδάφιο αποδοχές, γίνονται στην αμέσως επόμενη συνεδρίαση του οικείου συμβουλίου, ύστερα από δεσμευτική εισήγηση της Οικονομικής Επιτροπής. Η απόφαση του συμβουλίου και ο έλεγχος της Αποκεντρωμένης Διοίκησης έχουν διαπιστωτικό χαρακτήρα και δεν κωλύουν την εκτέλεση του προϋπολογισμού από την ημερομηνία της εισήγησης της Οικονομικής Επιτροπής.»


Τη με αριθμ.37739/24-04-2024/ΑΔΑ:6Α8Θ46ΜΤΛ6-ΔΗΠ απόφαση Αναπληρωτή Υπουργού Εσωτερικών περί επιχορήγησης του Δ.Λευκάδας (Ν.Λευκάδος) από το Πρόγραμμα ΦΙΛΟΔΗΜΟΣ ΙΙ για την πράξη «Επέκταση δικτύου ΦΟΠ από τη δημοτική οδό Πλατυστόμων-Περιγιαλίου προς την περιοχή Ραυτόπουλα της κοινότητας Πλατυστόμων Δήμου Λευκάδας» με το ποσό των 50.000,00€. Το πρόγραμμα υλοποιείται έως την 31-12-2025 με δυνατότητα παράτασης.

Κατόπιν των ανωτέρω καλείται η Δημοτική Επιτροπή να αποφασίσει

-για την αποδοχή της επιχορήγησης του Δ.Λευκάδας (Ν.Λευκάδος) από το Πρόγραμμα ΦΙΛΟΔΗΜΟΣ ΙΙ για την πράξη «Επέκταση δικτύου ΦΟΠ από τη δημοτική οδό Πλατυστόμων-Περιγιαλίου προς την περιοχή Ραυτόπουλα της κοινότητας Πλατυστόμων Δήμου Λευκάδας» ποσού 50.000,00€.

-να εξουσιοδοτήσει τον Δήμαρχο να προβεί σε κάθε απαραίτητη ενέργεια για την υλοποίηση της Απόφασης

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

-Την αποδοχή της επιχορήγησης του Δ. Λευκάδας (Ν. Λευκάδος) από το Πρόγραμμα ΦΙΛΟΔΗΜΟΣ ΙΙ για την πράξη «Επέκταση δικτύου ΦΟΠ από τη δημοτική οδό Πλατυστόμων-Περιγιαλίου προς την περιοχή Ραυτόπουλα της κοινότητας Πλατυστόμων Δήμου Λευκάδας» ποσού 50.000,00€.

-Εξουσιοδοτεί τον Δήμαρχο να προβεί σε κάθε απαραίτητη ενέργεια για την υλοποίηση της απόφασης.
Η απόφαση αυτή πήρε αύξοντα αριθμό: 159/2024.              
     

          Ο Αντιπρόεδρος 

                          

 Τα Μέλη

    
                  ΣΠΥΡΙΔΩΝ ΒΕΡΓΙΝΗΣ[image: image1.png]

